ᱠᱚᱣᱱᱩ

ᱠᱚᱣᱱᱩ ᱫᱚ ᱢᱮᱭᱛᱮᱭ ᱢᱟᱭᱛᱷᱳᱞᱚᱡᱤ ᱟᱨ ᱥᱮᱫᱟᱭ ᱠᱟᱝᱞᱮᱭᱯᱟᱠ (ᱥᱮᱫᱟᱭ ᱢᱚᱱᱤᱯᱩᱨ) ᱨᱤᱱᱤᱡ ᱢᱤᱫ ᱠᱩᱲᱤ ᱵᱳᱸᱜᱟ ᱠᱟᱱᱟᱭ᱾ ᱩᱱᱤ ᱫᱚ ᱠᱚᱣᱯᱟᱞᱩ ᱵᱳᱸᱜᱟ ᱭᱤᱡ ᱵᱟᱹᱦᱩ ᱠᱟᱱᱟᱭ ᱾ ᱩᱱᱤ ᱫᱚ ᱮᱛᱚᱢ ᱠᱚᱧᱮ ᱥᱮᱦᱮᱫ (northern direction) ᱨᱤᱱᱤᱡ ᱫᱩᱼᱫᱩᱜᱤᱡ ᱠᱟᱱᱟᱭ ᱾ ᱠᱚᱣᱱᱩ ᱣᱟᱜ ᱫᱚ ᱵᱟᱨᱭᱟ ᱚᱲᱟᱜ ᱢᱮᱱᱟᱜᱼᱟ᱾ ᱟᱡᱟᱜ ᱢᱩᱬ ᱚᱲᱟᱜ ᱫᱚ ᱢᱟᱶᱴ ᱠᱚᱣᱱᱩ ᱨᱮ ᱢᱮᱱᱟᱜᱼᱟ᱾ ᱟᱡᱟᱜ ᱮᱴᱟᱜ ᱚᱲᱟᱜ ᱫᱚ ᱢᱟᱶᱴ ᱠᱚᱣᱵᱽᱨᱩ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱟᱡ ᱡᱟᱶᱟᱭ ᱠᱚᱣᱯᱟᱞᱩ (ᱠᱚᱣᱵᱽᱨᱩ) ᱛᱟᱦᱮᱸᱱ ᱠᱟᱱᱟᱭ ᱾ ᱩᱱᱤ ᱫᱚ ᱠᱷᱩᱞᱞᱟᱠᱯᱟ (ᱟᱹᱛᱩ ᱢᱩᱠᱷᱭᱟᱹ) ᱵᱳᱸᱜᱟ ᱞᱮᱠᱟᱛᱮ ᱠᱚᱣᱵᱽᱨᱩ ᱥᱟᱶᱛᱮ ᱠᱚ ᱵᱳᱸᱜᱟ ᱟᱭᱟ ᱾ ᱨᱟᱡᱟ ᱱᱤᱝᱛᱷᱚᱣ ᱯᱩᱛᱷᱤᱵᱟ ᱛᱟᱭᱚᱢ ᱠᱚᱣᱱᱩ ᱟᱨ ᱠᱚᱣᱵᱽᱨᱩ  ᱥᱮᱫᱟᱭ ᱢᱚᱱᱤᱯᱩᱨ ᱨᱮ ᱟᱹᱰᱤ ᱫᱤᱱ ᱦᱟᱹᱵᱤᱡ ᱠᱤᱱ ᱥᱟᱥᱚᱱ ᱞᱮᱫ ᱛᱟᱦᱮᱸᱫ ᱾ 

ᱩᱱᱤ ᱫᱚ ᱠᱚᱧᱮ (ᱱᱚᱨᱛᱷ) ᱵᱚᱨᱚᱯᱷ ᱨᱮ ᱛᱟᱦᱮᱸᱱᱟᱭ, ᱩᱱᱤ ᱫᱚ ᱠᱚᱝᱛᱷᱮᱢ ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭᱮᱭᱟ ᱾

ᱩᱯᱨᱩᱢ
ᱠᱚᱣᱱᱩ ᱫᱚ ᱦᱚᱭᱦᱤᱥᱤᱫ ᱵᱚᱫᱚᱞᱮᱫ ᱠᱚ ᱵᱳᱸᱜᱟ ᱢᱟᱹᱫᱽ ᱠᱷᱚᱱ ᱢᱤᱫ ᱵᱳᱸᱜᱟ ᱠᱟᱱᱟᱭ᱾ ᱟᱡ ᱡᱟᱶᱟᱭ ᱠᱚᱣᱯᱟᱞᱩ ᱟᱨ ᱟᱡᱤᱡ ᱦᱚᱯᱚᱱ ᱞᱚᱭᱟᱞᱟᱠᱯᱟ ᱦᱚᱸ ᱦᱚᱭᱦᱤᱥᱤᱫ ᱵᱳᱸᱜᱟ ᱠᱟᱱᱟ ᱠᱤᱱ ᱾ ᱢᱮᱭᱛᱮᱭ ᱦᱚᱲ ᱠᱚ ᱯᱟᱹᱛᱭᱟᱹᱣᱟ ᱪᱤ ᱡᱩᱫᱤ ᱥᱮᱨᱢᱟᱡᱟᱠ ᱨᱮ ᱫᱟᱜ ᱡᱟᱹᱲᱤ ᱵᱷᱟᱹᱜᱤ ᱥᱟᱺᱦᱤᱡ ᱦᱩᱭ ᱟᱠᱟᱱ ᱠᱷᱟᱱ ᱚᱱᱟ ᱫᱚ ᱠᱚᱣᱱᱩ ᱵᱳᱸᱜᱟ ᱦᱚᱛᱮᱛᱮ ᱦᱩᱭ ᱟᱠᱟᱱᱟ ᱢᱮᱱᱛᱮ ᱾ ᱡᱚᱠᱷᱚᱱ ᱠᱚᱣᱱᱩ ᱵᱳᱸᱜᱟ ᱦᱚᱭᱦᱤᱥᱤᱫ ᱮ ᱵᱚᱫᱚᱞᱟ, ᱮᱱᱠᱷᱟᱱ ᱵᱟᱱ ᱫᱚ ᱟᱹᱰᱤ ᱦᱚᱞᱮ ᱵᱷᱟᱜᱮ ᱨᱮ ᱦᱩᱭᱩᱜᱼᱟ ᱾ ᱠᱚᱣᱱᱩ ᱠᱟᱹᱢᱤ ᱛᱮ ᱪᱟᱥ ᱵᱟᱥ ᱠᱚ ᱫᱚ ᱱᱟᱯᱟᱭ ᱜᱮ ᱦᱩᱭᱩᱜᱼᱟ ᱾

ᱵᱳᱸᱜᱟ ᱵᱳᱨᱳ
ᱠᱚᱣᱱᱩ ᱟᱨ ᱟᱡᱤᱡ ᱡᱟᱶᱟᱭ ᱠᱚᱣᱯᱟᱞᱩ ᱫᱚ ᱢᱚᱱᱤᱯᱩᱨ ᱨᱮᱱᱟᱜ ᱟᱹᱰᱤᱜᱟᱱ ᱠᱚᱞᱴ  ᱟᱨ ᱢᱩᱸᱫᱽᱨᱤ (cults and shrines) ᱨᱮ ᱠᱚ ᱵᱳᱸᱜᱟ ᱟᱹᱠᱤᱱ ᱠᱟᱱᱟ ᱾ ᱠᱤᱪᱷᱩ ᱜᱟᱱ ᱫᱚ ᱢᱟᱭᱟᱝ ᱞᱟᱝᱡᱤᱝ, ᱟᱣᱟᱝ ᱠᱷᱩᱱᱚᱣ, ᱥᱮᱱᱡᱟᱢ, ᱪᱷᱤᱨᱟᱝ, ᱞᱤᱭᱛᱟᱝ ᱠᱷᱩᱱᱚᱣ, ᱛᱤᱱᱜᱨᱤ, ᱠᱚᱣᱴᱨᱩᱠ, ᱟᱣᱟᱝ ᱯᱚᱴᱥᱟᱝᱵᱟᱢ, ᱥᱟᱤᱨᱮᱢ ᱠᱷᱩᱞ, ᱠᱟᱢᱮᱝ, ᱥᱨᱚᱣᱛᱷᱮᱞ, ᱞᱟᱭᱨᱮᱞ ᱥᱟᱡᱤᱠ, ᱦᱮᱭᱵᱚᱝᱯᱚᱠᱯᱤ, ᱱᱚᱝᱪᱩᱯ ᱥᱟᱱᱡᱮᱱᱵᱟᱢ, ᱴᱚᱣᱛᱷᱚᱝ, ᱦᱟᱣᱨᱟᱝ ᱠᱮᱭᱛᱷᱮᱞ, ᱦᱟᱣᱨᱟᱝ ᱥᱟᱵᱟᱞ, ᱠᱣᱟᱠ ᱥᱤᱯᱷᱟᱭ, ᱱᱟᱨᱮᱞᱠᱚᱱᱡᱤᱱ, ᱛᱷᱟᱢᱱᱟᱯᱚᱠᱯᱤ, ᱟᱣᱟᱝ ᱥᱮᱠᱢᱟᱭ, ᱞᱮᱭᱢᱨᱟᱢ, ᱯᱷᱩᱢᱞᱚᱣ ᱠᱮᱭᱨᱚᱭ, ᱯᱷᱩᱢᱞᱚᱣ ᱥᱤᱯᱷᱟᱭ, ᱯᱚᱴᱥᱟᱝᱵᱟᱢ ᱛᱷᱚᱣᱨᱯᱷᱤ, ᱥᱟᱢᱩᱥᱟᱝ, ᱠᱮᱭᱱᱚᱣ ᱛᱷᱚᱝᱛᱷᱟᱠ, ᱠᱷᱚᱱᱜᱷᱟᱢᱯᱟᱴ, ᱟᱠᱷᱟᱢ, ᱢᱚᱨᱚᱠ ᱤᱝᱠᱷᱚᱞ, ᱞᱟᱢᱵᱟᱞ ᱠᱷᱩᱞ, ᱯᱷᱟᱭᱮᱝ, ᱦᱟᱣᱡᱚᱝᱵᱟᱱ, ᱟᱣᱟᱝ ᱠᱮᱭᱱᱜᱟᱢ, ᱠᱷᱩᱨᱠᱷᱩᱞ ᱟᱨ ᱞᱮᱭᱩᱠᱤᱱᱛᱷᱟᱵᱤ ᱾ ᱢᱮᱭᱛᱮᱭ ᱢᱟᱭᱛᱷᱚᱞᱚᱡᱤ ᱞᱮᱠᱟᱛᱮ ᱠᱚᱣᱱᱩ ᱟᱨ ᱠᱚᱣᱯᱟᱞᱩ ᱫᱚ ᱚᱱᱟ ᱠᱚ ᱴᱷᱟᱶ ᱨᱤᱱ ᱫᱩᱜᱼᱫᱩᱜᱤᱡ ᱠᱟᱱᱟ ᱠᱤᱱ ᱾

ᱥᱟᱹᱠᱷᱭᱟᱹᱛ